Friends

Friends ("Amikoj") estas deksezona televida serio, situacia komedio en Usono. La serio prezentas ĉiutagan vivon de ses dudekjaruloj (pli poste tridekjaruloj; tri viroj kaj tri virinoj). La serion mendis la televida stacio NBC kaj pretigis Warner Bros. La unua epizodo aperis en la televida programo la 22-an de septembro 1994, la lasta la 6-an de majo 2004.
Produktoroj estis: Kevin S. Bright, Marta Kauffman, David Crane (Bright/Kauffman/Crane Productions).

 Roloj 
 Ĉefrolantoj 
 Aktoro  Rolo  Naskiĝa dato Jennifer Aniston  Rachel Karen Green  11-an de februaro 1969 Courteney Cox Arquette Monica E. Geller-Bing  15-an de junio 1964 Lisa Kudrow  Phoebe Buffay-Hannigan  30-an de junio 1963 Matt LeBlanc  Joseph Frances Tribbiani  25-an de julio 1967 Matthew Perry  Chandler Muriel Bing  19-an de aŭgusto 1969 David Schwimmer  Dr./Prof. Ross Eustace Geller  2-an de novembro 1966

 Parencoj 
 Sandra Green (patrino de Rachel) – Marlo Thomas
 Dr. Leonard Green (patro de Rachel) – Ron Leibman
 Amy Green (fratino de Rachel) – Christina Applegate
 Jill Green (fratino de Rachel) – Reese Witherspoon

 Emma Geller-Green (filino de Rachel kaj Ross)

 Jack Geller (patro de Ross kaj Monica) – Elliott Gould
 Judy Geller (patrino de Ross kaj Monica) – Christina Pickles
 Cassie Geller (kuzo de Ross kaj Monica) – Denise Richards
 Ben (filo de Ross je Carol) - Cole Sprouse

 Gloria Tribbiani (patrino de Joey) – Brenda Vaccaro
 Joseph Tribbiani Sr. (patro de Joey) – Robert Costanzo

 Nora Tyler Bing (patrino de Chandler) – Morgan Fairchild
 Charles Bing, aŭ sub arta nomo Helena Retikulo (patro de Chandler) – Kathleen Turner

 Frank Buffay Sr. (patro de Phoebe) – Bob Balaban
 Lily Buffay (adoptita patrino de Phoebe) – nur menciita
 Phoebe Abbot (patrino de Phoebe)– Teri Garr
 Frank Buffay Jr. (duonfrato de Phoebe) – Giovanni Ribisi
 Ursula Buffay (ĝemelfratino de Phoebe) – Lisa Kudrow
 Mike Hanigan (edzo de Phoebe en la 10-a sezono) – Paul Rudd
 Gina Tribbiani (pli aĝa fratino de Joey)  en serio Joey Drea DeMatteo
 Dina Tribbiani (pli juna fratino de Joey)
 Mary Angela Tribbiani (pli juna fratino Joey)
 Mary Theresa Tribbiani (pli juna fratino Joey)
 Veronica Tribbiani (pli juna fratino Joey)
 Cookie Tribbiani (pli juna fratino Joey)
 Tina Tribbiani (pli juna fratino Joey)
 Mary Ellen Tribbiani (pli juna fratino de Joey)

 Pliaj porokazaj rolantoj 
 Gunther (kelnero en la Central Perk) – James Michael Tyler
 Janice (randevua paro de Chandler) – Maggie Wheeler
 Estelle Leonard (agento de Joey) – June Gable
 Carol Willick (iama edzino de Ross) – Jane Sibbett
 Susan Bunch (lesba partnero de Carol Willick) – Jessica Hecht
 "Malbela nuda viro" (loĝas en la kontraŭa domo), translokiĝas en la 5-a sezono
 Koketo kaj Ansero (dombestoj de Chandler kaj Joey)
 Mr. Treeger (dom-prizorgsito en loĝejo de Monica, Chandler, Joey kaj Rachel) – Michael G. Hagerty
 Barry Farber / Finkle / White (iama fianĉo de Rachel) – Mitchell Whitfield
 Mindy (amikino de Rachel, pli poste (eksa) edzino de Barry) - Jennifer Gray
 Paolo (itala amatino de Rachel) - Cosimo Fusco
 Mr. Heckles – suba najbaro de Monica kaj Rachel; plendas pro la daŭra bruo
 Dr. Richard Burke (eksa amiko de Monica) – Tom Selleck
 David "(sciencista amatino de Phoebe, laboranta en Minsko") - Hank Azaria

 La serio 
 Ĉefa titola muziko 
La ĉefa titolmuziko, la I'll Be There for You de The Rembrandts iĝis granda ŝlagro, post kiam iu programgvidanto de Nashville kompilis el la 45-sekunda muziko 3-minutan kanton kaj plurfoje diaŭdigis en la radio. La muzikgrupo – je premo de la album-eldona firmao – larĝigis kaj denove surdiskigis – jam kiel plenan kanton – la titolmuzikon, kiu atingis sur la listo de usona magazino Billboard ĝis la 17-a lokumo.

 Komenco de la serio 
Rachel forlasas dum la geedziĝa festo sian fianĉon Barry kaj enloĝiĝas ĉe la malnova (infanaĝa) amikino, Monica. La paro loĝas en la sama domo kun Chandler kaj Joey. Ili renkontiĝas kun frato de Monica, Ross, kiu ekdivorcas de la edzino (pri kiu evidentiĝas, ke ŝi estas lesbiana) kaj kun la „liberpensa” Phoebe, malnova samĉambrano de Monica. La serio estas ludata plej ofte en loĝejoj de Monica, Chandler kaj Joey, respektive en la teretaĝa kafejo, en la Central Perk.

 Ĉefaj konfliktoj, humurfontoj 
La ĉefa konflikta fonto dum la tuta serio, la rilato „nek kun vi, nek sen vi ” inter Ross kaj Rachel, kies frukto estas Emma Geller-Green (naskiĝas je fino de la 8-a sezono). Dumtempe formiĝas amo inter Chandler kaj Monica, ili geedziĝas kaj – je fino de la 10-a sezono – adoptas ĝemelan paron.

 Fino 
Je fino de la serio, Phoebe geedziĝas kun Mike Hanigan. Monica kaj Chandler adoptas ĝemelojn kaj transloĝiĝas al urboranda ĝardena domo. Rachel kaj Ross denove provas la kunvivon. Post morto de lia manaĝisto, Joey translokiĝas al sia fratino en Los Angeles, lia historio daŭras en serio Joey.

 Ĉefroloj 
 Rachel Karen Green 
Ŝi estas adorita filino de riĉa familio, kiu forlasas la fianĉon Barry dum la geedziĝa festo kaj ekloĝas ĉe la amikino Monica. Ŝi havas du pli junajn fratinojn, Jill kaj Amy Green.

Kariero:
Ŝi komence laboras kiel kelnerino en la kafejo Central Perk, poste laboras en Modejo Fortuna poste ĉe Bloomingdale's, lastfoje ĉe Ralph Lauren kiel aĉetisto.

Humurfontoj:
 Amo de Gunther: Gunther kaŝe amas Rachel
 Amo de Ross: Ross amis ŝin jam en la gimnazio, sed neniam kuraĝis al proksimiĝo
 Kia nazo!: Oni ŝercas plurfoje pri nazoperacio de Rachel. Fakte Jennifer Aniston havis nazoperacion en 1996 – pro spirproblemoj – kaj en 2007.

 Monica E. Geller 
Ŝi estas kuiristino, kiu manie ŝatas la ordon kaj purecon. Ŝi ne toleras malvenkon, ŝi estis dika en la junaĝo.

Kariero:
Post kelkaj sezonoj, ŝi iĝas ĉefkuiristo en grava restoracio.

Humurfontoj:
 Dikeco en junaĝo: oni rememorigas ŝiajn junecon, dikecon
 Puriga manio:
 Duagrada infano: Monica, kiel pli juna fratino de Ross, estis ĉiam duagrada ĉe la gepatroj, kiuj ne kaŝas tiun opinion.

 Chandler Muriel Bing 
Oficisto, kiu ne havas bonŝancon en la amrilatoj.

Kariero:
Li estis komence simpla oficisto, poste avancas. Li forlasa la laborejon en la 9-a sezono kaj eklaboras en la reklama branĉo.

Humurfontoj:
 Samseksemulo?:
 Daŭra ŝercado: Chandler daŭre ŝercas.

 Joseph 'Joey' Francis Tribbiani 
Naiva, infaneca, ne tro rapidpensa aktoro, kiu sukcesas ĉe la virinoj. Lia hobio estas la manĝado. Li havas ok fratinojn, Cookie, Dina, Tina, Gina, Mary Angela, Mary Ellen, Mary Theresa kaj Veronica Tribbiani.

Kariero:
Li aktoradas, manekenas, ludas en reklamfilmetoj, serioj.

Humurfontoj:
 Nekontentigebla manĝemo: Joey kapablas ĉiam ĉiom manĝi. Karakteriza frazo: „Joey ne donas el sia manĝ'!”
 Menso: Joey estas pigrapensa rolanto, kio kaŭzas ŝercajn kaj humurajn situaciojn.
 „Nu, kiel vi fart'?” (How You Doin')?: in-konatiĝa frazo de Joey
Plimulto de la virinoj tuj svenas al Joey je aŭdo de la frazo, escepte Janenine LaCroux, provizora samĉambrano de Joey.

Joey – laŭ propra eldiro – neniam portas subkalsoneton.

 Dro. Ross Eustace Geller 
Paleontologo, poste universitata instruisto. Li divorcis, post kiam lia edzino Carol malkovris sian lesbaninecon, post 7-jara geedzeco.

Kariero:
Profesoro (en la 10-a sezono, oni senlimigas lian postenon) en la Novjorka Universitato

Humurfontoj:
 Paleontologio: kiel ŝatata temo de Ross, kio ne interesas la aliajn
 aludo al iama lesba edzino:
 Divorcoj: Ross geedziĝis kaj divorcis trifoje dum la 10 sezonoj (Carol, Emily, Rachel)

 Phoebe Buffay 
Ŝi estas masaĝistino, kantistino, kantoteksta verkistino, kiu sukcese mensogas kaj havis malfacilan infanaĝon. Ŝi estas tre sindonema (akceptas gravedecon, naskon de infanoj de la pli juna frato). Pli malnove, ŝi estis samĉambrano de Monica. Ŝi havas ĝemelfratinon, Ursula kaj duonfraton, Frank Buffay, Juna.

Kariero:
Ŝi daŭre restas masaĝistino, dumtempe kantas senpage.

Humurfontoj:
 Malfacila junaĝo: patrino de Phoebe memmortigis sin, ŝia nutropatro enprizoniĝas, tiam Phoebe aĝis 14 jarojn. Ŝi translokiĝis al Novjorko, kie ŝi vivis mizere sur la strato kun senhejmuloj. Ŝi ŝtelis, luktis.

 Nerimanta muziko, kanto:
 Mortinta patrino: Phoebe ĉiam referencas al sia patrino, ke ŝi sugestis fari ion malbonan.
 Okultismo: Phoebe ne kredas je gravito, Bermuda triangulo, grenrondoj.

Kategorio:Usonaj situaciaj komedioj
Kategorio:Aperis en 1994
Kategorio:Televidaj programoj de NBC
Kategorio:Televidaj serioj aperintaj en 1990-1999